2022 10 4
LT
Europos Sąjungos oficialusis leidinys
C 381/7
Išankstinis pranešimas apie koncentraciją (Byla M.10873 – SANLAM / ALLIANZ / SANLAM ALLIANZ AFRICA JV) Bylą numatoma nagrinėti supaprastinta tvarka (Tekstas svarbus EEE)
(2022/C 381/06)
1.
2022 m. rugsėjo 27 d.
Komisija gavo pagal Tarybos reglamento (EB) Nr. 139/2004 (1) 4 straipsnį pateiktą pranešimą apie siūlomą koncentraciją.
Šis pranešimas susijęs su šiomis įmonėmis: — „Sanlam Limited“ (toliau – „Sanlam“, Pietų Afrika), — „Allianz SE“ (toliau – „Allianz“, Vokietija), — naujai sukurta bendra įmone „Sanlam Allianz Africa Proprietary Limited“ (toliau – „Sanlam Allianz Africa“, Pietų Afrika).
„Sanlam“ ir „Allianz“ įgis, kaip apibrėžta Susijungimų reglamento 3 straipsnio 1 dalies b punkte ir 3 straipsnio 4 dalyje, bendrą įmonės „Sanlam Allianz Africa“ kontrolę.
Koncentracija vykdoma perkant įsteigtos naujos bendros įmonės akcijas.
2.
Įmonių verslo veikla:
— „Sanlam“ – tarptautinė finansinių paslaugų grupė, kurią sudaro keli draudikai, finansinių paslaugų teikėjai ir kitos finansų įstaigos. — „Allianz“ – pasaulinė integruota finansinių paslaugų grupė, vykdanti veiklą gyvybės ir ne gyvybės draudimo ir turto valdymo produktų srityje.
3.
„Sanlam Allianz Africa“ visoje Afrikoje veiks kaip gyvybės ir bendrojo draudimo „Sanlam“ ir „Allianz“ bendroji įmonė.
„Sanlam“ teiks pagalbą įmonėms, per kurias ji vykdo draudimo ir turto valdymo verslą Angoloje, Benine, Botsvanoje, Burkina Fase, Kamerūne, Konge, Gabone, Ganoje, Ganoje, Dramblio Kaulo Krante, Kenijoje, Madagaskare, Malavyje, Malyje, Mauricijuje, Maroke, Mozambike, Namibijoje, Nigeryje, Nigerijoje, Ruandoje, Senegale, Pietų Afrikoje, Tanzanijoje, Toge, Ugandoje ir Zambijoje.
„Allianz“ teiks pagalbą įmonėms, per kurias ji vykdo draudimo verslą Burundyje, Kamerūne, Egipte, Ganoje, Dramblio Kaulo Krante, Kenijoje, Madagaskare, Mauricijuje, Maroke, Nigerijoje, Senegale, Tanzanijoje ir Ugandoje.
4.
Preliminariai išnagrinėjusi pranešimą Komisija mano, kad sandoriui, apie kurį pranešta, galėtų būti taikomas Susijungimų reglamentas.
Komisijai paliekama teisė dėl šio klausimo priimti galutinį sprendimą.
Pagal Komisijos pranešimą dėl supaprastintos tam tikrų koncentracijų nagrinėjimo pagal Tarybos reglamentą (EB) Nr. 139/2004 (2) procedūros reikėtų pažymėti, kad šią bylą numatoma nagrinėti pranešime nurodyta tvarka.
5.
Komisija kviečia suinteresuotas trečiąsias šalis teikti pastabas dėl pasiūlyto veiksmo.
Pastabos Komisijai turi būti pateiktos per 10 dienų nuo šio pranešimo paskelbimo.
Visoje korespondencijoje turėtų būti pateikiama ši nuoroda: M.10873 - SANLAM / ALLIANZ / SANLAM ALLIANZ AFRICA JV (1) OL L 24, 2004 1 29, p. 1 (Susijungimų reglamentas).
(2) OL C 366, 2013 12 14, p. 5.